CELEX: 32010D0198
Language: et
Date: 2010-04-06 00:00:00
Title: 2010/198/: Komisjoni otsus, 6. aprill 2010 , millega vabastatakse Läti teatavatest kohustustest kohaldada nõukogu direktiive 66/402/EMÜ ja 2002/57/EÜ seoses liikidega Avena strigosa Schreb., Brassica nigra (L.) Koch ja Helianthus annuus L. (teatavaks tehtud numbri K(2010) 2042 all) (EMPs kohaldatav tekst)

7.4.2010   
            
            
               ET
            
            
               Euroopa Liidu Teataja
            
            
               L 87/34
            
         KOMISJONI OTSUS,
   6. aprill 2010,
   millega vabastatakse Läti teatavatest kohustustest kohaldada nõukogu direktiive 66/402/EMÜ ja 2002/57/EÜ seoses liikidega Avena strigosa Schreb., Brassica nigra (L.) Koch ja Helianthus annuus L.
   (teatavaks tehtud numbri K(2010) 2042 all)
   (Ainult lätikeelne tekst on autentne)
   (EMPs kohaldatav tekst)
   (2010/198/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, (1) eriti selle artiklit 23a,
   võttes arvesse nõukogu 13. juuni 2002. aasta direktiivi 2002/57/EÜ õli- ja kiutaimede seemnete turustamise kohta, (2) eriti selle artiklit 28,
   võttes arvesse Läti esitatud taotlust
   ning arvestades järgmist:
   
               (1)
            
            
               Direktiividega 66/402/EMÜ ja 2002/57/EÜ on sätestatud teatavad teraviljaseemne ning õli- ja kiutaimede seemnete turustamist käsitlevad sätted. Kõnealuste direktiividega on ka ette nähtud, et teatud tingimustel võib liikmesriigid osaliselt või täielikult vabastada kohustusest kohaldada nende direktiivide sätteid teatavate liikide suhtes.
            
         
               (2)
            
            
               Läti on esitanud taotluse, et ta vabastataks kohustustest seoses liikidega Avena strigosa Schreb., Brassica nigra (L.) Koch ja osaliselt seoses liigiga Helianthus annuus L.
            
         
               (3)
            
            
               Liikide Avena strigosa Schreb., Brassica nigra (L.) Koch ja Helianthus annuus L. seemneid Lätis tavaliselt ei toodeta ega turustata. Peale selle on nende majanduslik tähtsus asjaomases riigis väga väike. Kliimatingimuste tõttu ei toodeta Lätis liigi Helianthus annuus L. seemneid; külvamiseks imporditakse seemneid teistest riikidest ja saaki kasutatakse vaid söödaks.
            
         
               (4)
            
            
               Kuni need tingimused püsivad, tuleks asjaomane liikmesriik vabastada kohustusest kohaldada direktiivide 66/402/EMÜ ja 2002/57/EÜ sätteid kõnealuste liikide suhtes.
            
         
               (5)
            
            
               Käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Läti vabastatakse kohustusest kohaldada direktiivi 66/402/EMÜ, välja arvatud selle artikli 14 lõiget 1, liigi Avena strigosa Schreb. suhtes.
   Artikkel 2
   1.   Läti vabastatakse kohustusest kohaldada direktiivi 2002/57/EÜ, välja arvatud selle artiklit 17, liigi Brassica nigra (L.) Koch suhtes.
   2.   Läti vabastatakse kohustusest kohaldada direktiivi 2002/57/EÜ, välja arvatud selle artiklit 17 ja artikli 22 lõiget 1, liigi Helianthus annuus L. suhtes.
   Artikkel 3
   Käesolev otsus on adresseeritud Läti Vabariigile.
   
      Brüssel, 6. aprill 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT 125, 11.7.1966. lk 2309/66.
   
      (2)  EÜT L 193, 20.7.2002, lk 74.